CELEX: 52011PC0906
Language: da
Date: 2011-12-21
Title: Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter

|

52011PC0906

Forslag til EUROPA-PARLAMENTETS OG RÅDETS FORORDNING om ændring af Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter  /* KOM/2011/0906 endelig - 2011/0445 (COD) */  

	BEGRUNDELSE1. BAGGRUND FOR FORSLAGETI artikel 290 og 291 i traktaten om Den Europæiske Unions funktionsmåde (TEUF) skelnes der mellem to forskellige typer kommissionsretsakter:I henhold til artikel 290 i TEUF kan lovgiveren tildele Kommissionen beføjelse til at vedtage almengyldige ikkelovgivningsmæssige retsakter, der udbygger eller ændrer visse ikkevæsentlige bestemmelser i den lovgivningsmæssige retsakt. De retsakter, som Kommissionen vedtager på denne måde, betegnes i den terminologi, der anvendes i traktaten, som "delegerede retsakter" (artikel 290, stk. 3).I henhold til artikel 291 i TEUF træffer medlemsstaterne alle de nationale foranstaltninger, der er nødvendige for at gennemføre Unionens juridisk bindende retsakter. Sådanne retsakter kan tildele Kommissionen gennemførelsesbeføjelser, når ensartede betingelser for gennemførelse af disse er nødvendige. De retsakter, som Kommissionen vedtager på denne måde, betegnes i den terminologi, der anvendes i traktaten, som "gennemførelsesretsakter" (artikel 291, stk. 4).Formålet med denne forordning er at tilpasse Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter til traktatens artikel 290 og 291.Forordning (EF) nr. 774/94 tillægger Kommissionen beføjelser til at vedtage de nødvendige gennemførelsesforanstaltninger. Den tillægger også Kommissionen beføjelser til at vedtage ændringer af nævnte forordning, såfremt mængder og andre vilkår i kontingentordningerne ændres, specielt ved en afgørelse om godkendelse af en aftale med et eller flere tredjelande.Som følge af, at Lissabontraktaten er trådt i kraft, bør de beføjelser, Kommissionen har fået tillagt i henhold til forordning (EF) nr. 774/94, bringes i overensstemmelse med artikel 290 og 291 i traktaten om Den Europæiske Unions funktionsmåde.For at sikre ensartede vilkår for gennemførelsen af forordning (EF) nr. 774/94 bør Kommissionen tildeles de relevante gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser.2. RESULTATER AF KONSEKVENSANALYSER OG HØRINGER AF INTERESSEREDE PARTERDet har ikke været nødvendigt at høre interesserede parter eller at foretage en konsekvensanalyse, fordi forslaget, der går ud på at tilpasse Rådets forordning (EF) nr. 774/94 til TEUF, er et interinstitutionelt spørgsmål, der vedrører alle Rådets forordninger.3. FORSLAGETS JURIDISKE INDHOLD-  Resumé af forslagetTilpasning af forordning (EF) nr. 774/94 til de nye bestemmelser, der er fastsat i traktatens artikel 290 og 291, efter Lissabontraktatens ikrafttræden.-  RetsgrundlagArtikel 207 i traktaten om Den Europæiske Unions funktionsmåde.4. VIRKNINGER FOR BUDGETTETForslaget har ingen virkninger for budgettet.5. FAKULTATIVE ELEMENTERDer er ingen fakultative elementer.2011/0445 (COD)Forslag tilEUROPA-PARLAMENTETS OG RÅDETS FORORDNINGom ændring af Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukterEUROPA-PARLAMENTET OG RÅDET FOR DEN EUROPÆISKE UNION HAR –under henvisning til traktaten om Den Europæiske Unions funktionsmåde, særlig artikel 207,under henvisning til forslag fra Europa-Kommissionen,efter fremsendelse af udkast til lovgivningsmæssig retsakt til de nationale parlamenter,efter den almindelige lovgivningsprocedure ogud fra følgende betragtninger:1.  Rådets forordning (EF) nr. 774/94[1] tillægger Kommissionen beføjelser til at gennemføre nogle af nævnte forordnings bestemmelser.2.  Som følge af, at Lissabontraktaten er trådt i kraft, bør de beføjelser, Kommissionen har fået tillagt i henhold til forordning (EF) nr. 774/94, bringes i overensstemmelse med artikel 290 og 291 i traktaten om Den Europæiske Unions funktionsmåde.3.  For at udbygge eller ændre visse ikkevæsentlige elementer i forordning (EF) nr. 774/94 bør beføjelsen til at vedtage retsakter i overensstemmelse med artikel 290 i traktaten tillægges Kommissionen med henblik på vedtagelsen af ændringer af nævnte forordning, såfremt mængder og andre vilkår i kontingentordningerne ændres, specielt ved en afgørelse om godkendelse af en aftale med et eller flere tredjelande. Det er særlig vigtigt, at Kommissionen udfører relevante høringer under det forberedende arbejde, herunder på ekspertniveau. Kommissionen bør i forbindelse med forberedelsen og udarbejdelsen af delegerede retsakter sørge for, at der samtidig og rettidigt sendes relevante dokumenter til Europa-Parlamentet og Rådet.4.  For at sikre ensartede betingelser for gennemførelsen af forordning (EF) nr. 774/94 bør gennemførelsesbeføjelser overdrages til Kommissionen med henblik på vedtagelse af de regler, der er nødvendige for forvaltningen af de kontingentordninger, der omhandles i nævnte forordning. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[2].5.  Forordning (EF) nr. 774/94 bør ændres i overensstemmelse hermed –VEDTAGET DENNE FORORDNING:Artikel 1I forordning (EF) nr. 774/94 foretages følgende ændringer:1) Artikel 7 og 8 affattes således:"Artikel 7Ved gennemførelsesretsakter vedtager Kommissionen de regler, der er nødvendige for forvaltningen af de kontingentordninger, der omhandles i denne forordning, og i givet fald:a) bestemmelser, der sikrer produktets art, herkomst og oprindelseb) bestemmelser om anerkendelse af det dokument, hvorved det kan kontrolleres, at de i litra a) omhandlede krav om sikkerhed er opfyldt, ogc) udstedelsen af importlicenser og bestemmelser om licensernes gyldighedsperiode.Disse gennemførelsesretsakter vedtages i overensstemmelse med undersøgelsesproceduren i artikel [323, stk. 2] i Europa-Parlamentets og Rådets forordning (EU) nr. [xxxx/yyyy] [ afstemt fusionsmarkedsordningen ]*.Artikel 8Kommissionen tillægges beføjelser til at vedtage delegerede retsakter i overensstemmelse med artikel 8a med henblik på vedtagelsen af de nødvendige efterfølgende ændringer af denne forordning, såfremt mængder og andre vilkår i de kontingentordninger, der omhandles i denne forordning, ændres, specielt ved en afgørelse om godkendelse af en aftale med et eller flere tredjelande.* EUT L […] af […], s. […].".2) Som artikel 8a indsættes:"Artikel 8a1. Kommissionen tillægges beføjelser til at vedtage delegerede retsakter på de i denne artikel anførte betingelser.2. De delegerede beføjelser i artikel 8 tillægges Kommissionen for en ubegrænset periode fra den [ datoen for denne ændringsforordnings ikrafttræden ].3. Den i artikel 8 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer de i den pågældende afgørelse anførte delegerede beføjelser til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.5. En delegeret retsakt vedtaget i henhold til artikel 8 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.".Artikel 2Denne forordning træder i kraft på .....dagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Europa-Parlamentets vegne På Rådets vegneFormand Formand [1] EFT L 91 af 8.4.1994, s. 1.[2] EUT L 55 af 28.2.2011, s. 13.